Die klem is op probleemoplossings deur logiese denke, inligtingsbestuur en kommunikasie. Dit fokus ook op die ontwikkeling van rekenaartoepassings deur gebruik te maak van bestaande programme [soos Delphi vir die skryf van programme]. Die vak ontwikkel ook ‘n bewustheid en verstaan van die sosiale, ekonomiese en ander implikasies van die rekenaar op die leefwêreld van die mens.
‘n Noodsaaklikheid vir enige beroep vanaf ‘n tuisteskepper [begroting] tot ‘n ouditeur [geoktrooieerde rekenmeester]. Verpligte vak vir enige B.Com-rigting. Dit word ook vereis vir verskeie ander studierigtings soos bv. LLB (sien inligting vanaf universiteite), die slaag van ‘n Rekeningkunde-module. Elke landsburger moet sy eie finansies kan bestuur.
Baie tyd word aan die ontwerp en bou van modelle bestee. Praktiese take soos by KURRIKULUM genoem, word ook verrig.
Alle afdelings en vrae moet asseblief volledig voltooi word. Die vorm moet deur die ouers onderteken word
Na voltooiing deur die ouer, word die vorm aan die skool terugbesorg op ‘n datum soos tydens die oueraand bepaal.
‘n Inligtingsaand word gehou wat deur die graad 9-leerders en hulle ouers bygewoon word om die ouers van inligting te voorsien en geleentheid te bied vir bespreking van moontlike vrae en probleme.
Sodra die keuse deur ouers en hulle kind gedoen is, word die vakkeusevorm aan die skool terugbesorg.
Ter wille van die kind en haar/sy toekoms is dit van groot belang dat die ouers en die skool in noue vennootskap sal saamwerk om die beste moontlike vakkeuse vir die kind te verseker. Die ouer moet belangstelling in die kind se besluit toon, behulpsaam wees met die keuse en die kind help om sekerheid oor haar/homself en die toekoms te kry.